Η Οριακή Τιμή Συστήματος είναι η τιμή χονδρικής στην οποία οι πάροχοι αγοράζουν το ρεύμα. Η ΟΤΣ επηρεάζει άμεσα τον λογαριασμό του ρεύματος. Αν η ΟΤΣ ξεπεράσει το όριο μιας ουδέτερης ζώνης τιμών που καθορίζεται στη σύμβαση, ο πάροχος σε επιβαρύνει, ενώ αν είναι χαμηλότερη σε πιστώνει. Για παράδειγμα αν ο πάροχος έχει ΟΤΣ μεταξύ 40-50 €/MWh και η μέση τιμή τριμήνου για αγορά ενέργειας είναι 55 €/MWh τότε θα έχεις επιπλέον χρέωση 55 – 50 = 5 €/MWh. Αν λοιπόν έχεις κατανάλωση τετραμήνου 1250kWh (=1.2MWh) η επιπλέον χρέωση που θα λάβεις θα είναι 5 x 1.2 = 6€ Πλέον, από την 1η Αυγούστου 2022 η ΟΤΣ είναι σε αναστολή. Αυτό δεν σημαίνει ότι δεν λαμβάνεται υπόψη. Αυτό που συμβαίνει είναι ότι οι πάροχοι πλέον την λαμβάνουν υπόψη πριν ανακοινώσουν τις τιμές τους.